บาทเปิด 35.09/11 แนวโน้มอ่อนค่า
เงินบาทเปิด 35.09/11 แนวโน้มอ่อนค่าจากแรงซื้อดอลล์ มองกรอบ 35.15-35.35
11 ส.ค. 2558

เงินบาทเปิด 35.09/11 แนวโน้มอ่อนค่าจากแรงซื้อดอลล์ มองกรอบ 35.15-35.35
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.09/11 บาท/ดอลลาร์ แข็งค่าจากช่วงเย็นวานนี้ที่ระดับ 35.17/19 บาท/ดอลลาร์ 
แต่ล่าสุดเมื่อเวลา 08.55 น. เงินบาทอ่อนค่าไปอยู่ที่ระดับ 35.28/30 บาท/ดอลลาร์ ซึ่งเป็นผลจากที่ตัวเลขส่งออกของจีนในเดือนก.ค.ที่ออกมาไม่ค่อยดี ติดลบถึง 8.9% ประกอบกับช่วงเช้านี้มีแรงซื้อดอลลาร์เข้ามาค่อนข้างมากจึงทำให้บาทอ่อนค่าไปเร็ว
"บาทอ่อนค่าไปเร็ว จากตัวเลขส่งออกของจีนออกมาแย่ ค่า fixing ของเขามันทำให้ currency อื่นๆ อ่อนค่าลง ประกอบกับมีแรงซื้อดอลลาร์ต่อเนื่อง บาทร่วงไป 35.07/09 แล้วก็มีแรงซื้อกลับ" นักบริหารเงิน ระบุ
นักบริหารเงิน คาดว่า วันนี้เงินบาทยังมีทิศทางอ่อนค่า มองกรอบการเคลื่อนไหวอยู่ที่ 35.15 - 35.35 บาท/ดอลลาร์